Ίβαν Γιοβάνοβιτς

Ο **Ίβαν Γιοβάνοβιτς** (σέρβικα κυριλλικά: Ивaн Joвaнoвић) είναι Σέρβος προπονητής και πρώην ποδοσφαιριστής. Είναι ο νυν προπονητής της Εθνικής Ελλάδος.

## Ποδοσφαιρική σταδιοδρομία
### Ραντ
Ο Γιοβάνοβιτς ξεκινά από μικρή ηλικία στην τοπική ομάδα της Λόζνιτσας αλλά η επαγγελματική του πορεία ξεκινά την σεζόν 1984–85 σαν ποδοσφαιριστής της Ραντ Βελιγραδίου όπου και αγωνίστηκε στο ανώτερο επίπεδο της τότε Γιουγκοσλαβίας για τις σεζόν 1987–88 και 1988–89. 

### Ηρακλής
Την επόμενη σεζόν παίρνει μεταγραφή στην ομάδα του Ηρακλή Θεσσαλονίκης όπου έπαιξε για δέκα συναπτά έτη μέχρι το τέλος της ποδοσφαιρικής του καριέρας. Αποτέλεσε φυσικό ηγέτη και αρχηγό του Ηρακλή έχοντας δέσιμο με τους φιλάθλους. Το 1996 όταν έμεινε ελεύθερος βρέθηκε κοντά στην Ανόρθωση που του πρότεινε μονοετές συμβόλαιο αντί 24 εκ. δραχμών, αλλά έμεινε με λιγότερα στον Ηρακλή. Το 1999 αποσύρθηκε με τη φανέλα του από την ενεργό δράση, σε ρόλο βασικού και τη φανέλα με το νούμερο 10. Συγκαταλέγεται στους κορυφαίους ξένους που αγωνίστηκαν στην ομάδα του Ηρακλή.

## Προπονητική σταδιοδρομία
left|μικρογραφία|Γιοβάνοβιτς (2011)
Ξεκινά την καριέρα του ως προπονητής το 2001 από τη Νίκη Βόλου. Το 2002 αναλαμβάνει ως προπονητής της πρώην ομάδας του, του Ηρακλή μέχρι το 2003 που πηγαίνει στην Κύπρο ως προπονητής του ΑΠΟΕΛ. Στο ΑΠΟΕΛ πανηγυρίζει την κατάκτηση του Παγκύπριου πρωταθλήματος του 2003–04 και μένει μέχρι το Μάρτιο του 2005 που επιστέφει στην Ελλάδα και αναλαμβάνει την Παναχαϊκή για το 2005–06. Το 2007 αναλαμβάνει και πάλι τον Ηρακλή μέχρι τον Ιανουάριο του 2008 που επιστρέφει στην Κύπρο ως προπονητής του ΑΠΟΕΛ. Μέχρι στιγμής στην προπονητική του καριέρα έχει έξι τίτλους, όλους με την ομάδα του ΑΠΟΕΛ. Κορυφαία του στιγμή σαν προπονητής, ήταν η συμμετοχή με τον ΑΠΟΕΛ στους ομίλους του Τσάμπιονς Λιγκ αντιμετωπίζοντας την Πόρτο, την Τσέλσι, τη Ρεάλ Μαδρίτης και την Ατλέτικο Μαδρίτης.

Τον Ιούνιο του 2013 ανέλαβε προπονητής της Αλ Νασρ ΣΚ, ομάδας από τα Ηνωμένα Αραβικά Εμιράτα.

Το 2021 ανέλαβε ως προπονητής τον Παναθηναϊκό, όπου στην πρώτη του σεζόν κατέκτησε το Κύπελλο Ελλάδας απέναντι στην ομάδα του ΠΑΟΚ με σκορ 1–0. Οδήγησε τον Παναθηναϊκό σε τελική φάση ευρωπαϊκής διοργάνωσης μετά από 7 χρόνια με την πρόκριση στους ομίλους του Γιουρόπα Λιγκ. Στις 26 Δεκεμβρίου του 2023 αποχώρησε από τον Παναθηναϊκό, δίνοντας την θέση του στον Τούρκο τεχνικό Φατίχ Τερίμ.        

Ανέλαβε προπονητής της Εθνικής Ελλάδας την 1η Αυγούστου του 2024. Έκανε εξαιρετική πορεία στο Nations League, πετυχαίνοντας ιστορική νίκη απέναντι στην Αγγλία εκτός έδρας (1-2) και τερματίζοντας δεύτερος στον όμιλό του σε ισοβαθμία με την Αγγλία λόγω της διαφοράς γκολ στα αναμεταξύ τους παιχνίδια (1-2 εκτός, 0-3 εντός). Τον Μάρτιο του 2025 μάλιστα σε διπλούς αγώνες play offs νίκησε τη Σκωτία (0-1 εντός, 0-3 εκτός ) και πήρε τη θέση της στη League A της διοργάνωσης για πρώτη φορά στην ιστορία της Ελλάδας.        

Η επιτυχία αυτή δεν συνεχίστηκε όμως στα προκριματικά του Παγκοσμίου Κυπέλλου 2026, όπου η Ελλάδα τερμάτισε 3η στον όμιλό της, πίσω από τη Δανία και τη Σκωτία, και έτσι δεν προκρίθηκε στην διοργάνωση, απογοητεύοντας το ενθουσιασμένο από την επιτυχία στο Nations League ελληνικό κοινό.        

## Διακρίσεις

Νίκη Βόλου
* Δ΄ κατηγορία Ελλάδος (1): 2001–02

ΑΠΟΕΛ
* Α΄ κατηγορία Κύπρου (4): 2003–04, 2008–09, 2010–11, 2012–13
* Κύπελλο Κύπρου (1): 2007–08
* Σούπερ Καπ (4): 2004, 2008, 2009, 2011

Παναθηναϊκός
* Κύπελο Ελλάδας (1): 2021–22

## Παραπομπές


Κατηγορία:Ποδοσφαιριστές Ηρακλή Θεσσαλονίκης
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου ΑΠΟΕΛ
Κατηγορία:Σέρβοι προπονητές ποδοσφαίρου
Κατηγορία:Σέρβοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές ΦΚ Ραντ Βελιγραδίου
Κατηγορία:Προπονητές ποδοσφαίρου Νίκης Βόλου
Κατηγορία:Προπονητές ποδοσφαίρου Παναχαϊκής
Κατηγορία:Προπονητές ποδοσφαίρου Αλ Νασρ ΣΚ
Κατηγορία:Ποδοσφαιριστές ΦΚ Λόζνιτσα
Κατηγορία:Ξένοι ποδοσφαιριστές στην Ελλάδα
Κατηγορία:Προπονητές Σούπερ Λιγκ Ελλάδας
Κατηγορία:Ξένοι προπονητές ποδοσφαίρου στην Ελλάδα
Κατηγορία:Προπονητές ποδοσφαίρου Παναθηναϊκού
Κατηγορία:Προπονητές ποδοσφαίρου Εθνικής Ελλάδας